Islandijos geriausiasis divizionas
Islandijos geriausiasis divizionas (isl. Besta deild karla) – Islandijos futbolo aukščiausioji lyga, kurioje žaidžia 12 stipriausių šalies futbolo klubų komandų. Lyga įkurta 1912 m. Dėl šalto klimato sezonas prasideda pavasarį ir baigiasi rudens pradžioje. Čempionai atstovauja Islandijai UEFA čempionų lygoje. Dvi paskutines vietas užėmusios komandos iškrenta į pirmąjį divizioną (1. deild karla), jas pakeičia dvi geriausios 1. deild karla komandos.